અહિયા બૅગ બનાવવાની ફૅકટરીમાં બહેનો કામ કરે. સાત તબક્કામાં બૅગ તૈયાર થઈ જાય. બહેનોનું કામ બૅગને એક એકમથી બીજા એકમ સુધી ફેંકવાનું. કંપનીનું મજૂરો માટે લક્ષ્યાંક નક્કી. આઠ કલાકમાં ૧૨૦૦ બૅગ ફેંકવાની થાય એટલે કે દર ૨૪ સેકંડે એક બૅગ ફેંકવાની. એક બૅગનું વજન ત્રણ કિલો ગણતરીએ લઈએ તો દરેક સ્ત્રી કામદાર આઠ કલાકમાં ૧૮૦ મણ વજન ઊંચકીને ફેંકે છે. એક બૅગ ઊંચકીને ફેંકવાના લગભગ ૧૯ પૈસા મળે. કામનું દબાણ એટલું કે જમવા માટે માત્ર પંદર મિનીટ જ મળે. સાંજે ઘરે પહોંચે ત્યારે એમના બદનમાં કોઈ તાકાત ન બચે.